Korisnički priručnik za Cyber-shot
Ispis
Glavna stranica > Mjere opreza / O ovom fotoaparatu > Mjere opreza > Baterije (samo DSC-S5000)

## Baterije (samo DSC-S5000)

O bateriji
O preostalom kapacitetu baterije
Baterije koje možete i koje ne možete rabiti sa svojim fotoaparatom
O alkalnim baterijama (isporučene)/Oxy Nikal primarne baterije (prodaju se zasebno)
O Ni-MH baterijama (prodaju se zasebno)

### O bateriji

- Izbjegavajte grubosti, rastavljanje, izmjene, fizičke udare ili udarce uslijed lupanja, ispuštanja ili gnječenja baterije.

- Ne upotrebljavajte iskrivljenu ili oštećenu bateriju.

- Ne kombinirajte rabljene i nove baterije ili različite vrste baterija.

- Izvadite baterije iz fotoaparata kada ga nećete upotrebljavati duže vrijeme ili ako su baterije prazne.

### O preostalom kapacitetu baterije

A: Visoki
B: Niski

- Na zaslonu se pojavljuje indikator preostalog kapaciteta baterije.

- Točan preostali kapacitet baterije pojavljuje se za približno jednu minutu.

- Indikator preostalog kapaciteta možda neće biti točan u nekim okolnostima.

- Kad je [Eko mod] postavljen na [Standardno] ili [Maksimum], ako ne koristite fotoaparat određeno vrijeme dok je napajanje uključeno zaslon se zatamnjuje, a fotoaparat se automatski isključuje (funkcija automatskog isključivanja).

### Baterije koje možete i koje ne možete rabiti sa svojim fotoaparatom

U donjoj tablici označava bateriju koju možete upotrijebiti, dok označava one koje ne možete.

Vrsta baterije | Isporučena | Podržana | Punjiva
LR6 (veličine AA) alkalne baterije* |  |  |
HR15/51: HR6 (veličina AA) nikal-metal hidridne baterije* |  |  |
ZR6 (veličina AA) oksi nikal primarne baterije* |  |  |
Litijske baterije |  |  |
Manganske baterije |  |  |
Ni-Cd baterije |  |  |

* Prije upotrebe baterije pročitajte mjere opreza za svaku vrstu.
Za nepodržane baterije nije moguće jamčiti radne performanse ako dođe do pada napona ili drugih problema uzrokovanih značajkama baterije.

### O alkalnim baterijama (isporučene)/Oxy Nikal primarne baterije (prodaju se zasebno)

- Alkalne baterije/Oxy nikal primarne baterije ne mogu se puniti.

- Alkalne baterije/Oxy nikal primarne baterije imaju kraći vijek trajanja u usporedbi s Ni-MH baterijama. Iz navedenog razloga može doći do prekida napajanja iako indikator napunjenosti pokazuje da baterije nisu sasvim prazne.

- Performanse baterije bitno se razlikuju ovisno o proizvođaču i vrsti baterije, a u nekim slučajevima bateriju mogu trajati vrlo kratko. To je posebno slučaj na niskim temperaturama pa stoga nećete moći fotografirati pri temperaturama nižim od 5°C.

- Ne kombinirajte nove i stare baterije.

- Indikator napunjenosti možda neće prikazivati točne podatke kada rabite alkalne baterije/Oxy nikal primarne baterije.

- Zbog značajki alkalnih baterija/Oxy nikal primarnih baterija postoji velika razlika u raspoloživom vremenu za snimanje i reproduciranje. Iz tog razloga fotoaparat se može isključiti dok je objektiv izvučen kada prebacite gumb za odabir načina rada. U tom slučaju baterije zamijenite novima. Upotrebom Ni-MH baterija moći ćete snimati duže.

### O Ni-MH baterijama (prodaju se zasebno)

- Ne gulite vanjske pečate i ne oštećujte baterije. Ne upotrebljavajte baterije čiji su pečati djelomično ili potpuno uklonjeni, ili baterije koje su na bilo koji način rasječene. Može doći do curenja, eksplozije, zagrijavanja baterije ili mogu uzrokovati opekline ili ozljede. Mogu uzrokovati kvar punjača baterije.

- Ni-MH baterije ne nosite i ne odlažite pomoću metalnih objekata. Metalni objekti mogu dovesti do kratkog spoja sa + i − polovima te tako uzrokovati zagrijavanje ili požar.

- Ako su polovi Ni-MH baterije prljavi, baterije se možda neće pravilno puniti. Obrišite ih suhom krpom itd.

- U trenutku kupnje ili ako Ni-MH baterije nisu dugo upotrebljavane, možda neće biti potpuno napunjene. To je uobičajeno za ovu vrstu baterije i nije neispravnost. Ako se to dogodi, problem ćete riješiti potpunim pražnjenjem i punjenjem baterija u nekoliko navrata.

- Ako ponovno napunite Ni-MH baterije prije nego što ih potpuno ispraznite, upozorenje o slaboj bateriji može se prikazati prije nego što očekujete. To se zove »memorijski efekt«*. Ako se ovaj problem pojavi, riješit ćete ga tako da baterije punite tek nakon što ste ih u potpunosti ispraznili.

* »Memorijski efekt« – situacija u kojoj dolazi do privremenog smanjenja kapaciteta baterije.

- Da biste potpuno ispraznili baterije, pokrenite automatski prikaz fotografija na fotoaparatu i ostavite da se reproduciraju dok se baterije ne istroše.

- Ne kombinirajte nove i rabljene baterije.

- Pazite da se baterija ne navlaži. Baterija nije vodootporna.

Natrag na vrh